作者：张炎
词牌/韵律：一萼红

paragraphs: 倚阑干。
问绿华何事，偷饵九还丹。
浣锦溪边，餐霞竹里，翠袖不倚天寒。
照芳树、晴光泛晓，护么凤、无处认冰颜。
露洗春腴，风摇醉魄，听笛江南。
树挂珊瑚冷月，叹玉奴妆褪，仙掾诗悭。
谩觅花云，不同梨梦，推篷恍记孤山。
步夜雪、前村问酒，几消凝、把做杏花看。
得似古桃流水，不到人间。